เงินบาทปิดตลาดเย็นนี้ 31.28/30
ธนาคารซีไอเอ็มบีไทย รายงาน เงินบาทปิดตลาดเย็นนี้ที่ระดับ 31.28/30 ทรงตัวเนื่องจากขาดปัจจัยใหม่
31 ส.ค. 2553

ธนาคารซีไอเอ็มบีไทย รายงาน เงินบาทปิดตลาดเย็นนี้ที่ระดับ 31.28/30 ทรงตัวเนื่องจากขาดปัจจัยใหม่
นักบริหารเงินธนาคารซีไอเอ็มบีไทย กล่าวว่า เงินบาทปิดตลาดเย็นนี้ที่ระดับ 31.28/30 บาท/ดอลลาร์ ทรงตัวในระดับเดียวกันกับเปิดตลาดช่วงเช้าที่ผ่านมา เนื่องจากยังไม่มีปัจจัยใหม่ โดยระหว่างวันปรับตัวในกรอบแคบๆ ระหว่าง 31.28-31.31 บาท/ดอลลาร์ ขณะที่ค่าเงินในภูมิภาคค่อนข้างทรงตัวเช่นกัน
"(เงินบาท) ปรับตัวในกรอบแคบๆ ค่อนข้างนิ่ง ไม่ค่อยเปลี่ยนแปลงมากนัก ไม่มี flow ที่ผิดปกติ" นักบริหารเงิน กล่าว
ตลาดรอดูการประกาศตัวเลขจ้างงานนอกภาคการเกษตรของสหรัฐคืนนี้ และตัวเลขเศรษฐกิจของจีนวันพรุ่งนี้
ส่วนความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 84.45/50 เยน/ดอลลาร์ ปรับตัวอ่อนค่าเล็กน้อยจากระดับ 84.36/38 เยน/ดอลลาร์ ขณะที่เงินยูโรอยู่ที่ระดับ 1.2695/2697 ดอลลาร์/ยูโร ปรับตัวแข็งค่าเล็กน้อยจากระดับ 1.2650/2654 ดอลลาร์/ยูโร
นักบริหารเงิน คาดว่า วันพรุ่งนี้โดยรวมตลาดยังมองเงินบาทมีโอกาสปรับตัวแข็งค่าได้อีก โดยมองกรอบการเคลื่อนไหวระหว่าง 31.25-31.35 บาท/ดอลลาร์